
Text rozhodnutia
Súd: Krajský súd Bratislava Spisová značka: 5Co/339/2016 Identifikačné číslo súdneho spisu: 1213227381 Dátum vydania rozhodnutia: 30. 08. 2016 Meno a priezvisko sudcu, VSÚ: JUDr. Juraj Považan ECLI: ECLI:SK:KSBA:2016:1213227381.6 Uznesenie Krajský súd v Bratislave v senáte zloženom z predsedu senátu JUDr. Juraja Považana a členov senátu JUDr. Janky Richterovej a JUDr. Milana Chalupku, v právnej veci žalobkyne: O. B., D.. XX.XX.XXXX, R. W. XX.X.XXXX, naposledy bytom N., proti žalovanému: Hlavné mesto Slovenskej republiky Bratislava, o nariadenie neodkladného opatrenia, na odvolanie žalobkyne proti uzneseniu Okresného súdu Bratislava II zo dňa 11. novembra 2013 č.k. 17C/241/2013-86 takto r o z h o d o l : Odvolací súd napadnuté uznesenie súdu prvej inštancie z r u š u j e a konanie z a s t a v u j e . o d ô v o d n e n i e : 1/ Napadnutým uznesením súd prvej inštancie uložil žalobkyni zaplatiť súdny poplatok za návrh na vydanie predbežného opatrenia. 2/ Proti tomuto uzneseniu podala včas odvolanie žalobkyňa, domáhajúc sa jeho odpustenia vzhľadom na jej osobné pomery ako starobnej dôchodkyne. 3/ V priebehu odvolacieho konania žalobkyňa dňa 10.1.2014 zomrela bez právnych nástupcov; dedičské konanie po žalobkyni bolo zastavené pre zanechanie majetku len nepatrnej hodnoty (uznesenie konajúceho súdu zo dňa 14. apríla2014 sp. zn. 46D/63/2014). 4/ Odvolací súd berúc do úvahy, že nebohá žalobkyňa zomrela bez právnych nástupcov, s ktorými by bolo možné v konaní o uloženej poplatkovej povinnosti ďalej konať, zrušil napadnuté uznesenie súdu prvej inštancie a poplatkové konanie zastavil (§ 389 ods. 1 písm. 2 CSP, v spojení s § 470 ods. 2 CSP a § 63 ods. 1 CSP) 5/ Toto rozhodnutie senátu odvolacieho súdu bolo prijaté pomerom hlasov 3:0. Poučenie: Proti rozhodnutiu odvolacieho súdu je prípustné dovolanie, ak to zákon pripúšťa (§ 419 CSP) v lehote dvoch mesiacov od doručenia rozhodnutia odvolacieho súdu oprávnenému subjektu na súde, ktorý rozhodoval v prvej inštancii. Ak bolo vydané opravné uznesenie, lehota plynie znovu od doručenia opravného uznesenia len v rozsahu vykonanej opravy ( § 427 ods. 1 CSP). Dovolateľ musí byť v dovolacom konaní zastúpený advokátom. Dovolanie a iné podania dovolateľa musia byť spísané advokátom (§ 429 ods. 1 CSP). V dovolaní sa popri všeobecných náležitostiach podania uvedie, proti ktorému rozhodnutiu smeruje, v akom rozsahu sa toto rozhodnutie napáda, z akých dôvodov sa rozhodnutie považuje za nesprávne (dovolacie dôvody) a čoho sa dovolateľ domáha (dovolací návrh) (§ 428 CSP).

Zdroj: KAUZIS.SK – https://www.kauzis.sk/judikatura/r/ECLI:SK:KSBA:2016:1213227381.6 (dáta aktuálne k 1. 11. 2026). Záväzné je znenie zverejnené súdom.




